Referat, 5. møde, torsdag d. 21. februar 2019 kl. 13-16 i byrådssalen

**Referent: Kristine Mørk Brandsborg**

**Dirigent: Karim Kaddoura**

# 13.00-13.10 VELKOMMEN v/Karim

Navneopråb og gennemgang af dagsorden.

## a. Orientering om byrådets behandling af ”En grønnere fremtid” v/ Stine

Forslaget er sendt til Teknik- og Miljøudvalget.

## b. Arrangementer siden sidst

Jacob og Amanda har været ude på vegne af BUB og fortælle om ordblindhed.

## c. Invitationer til arrangementer

Invitation fra Ungerådet i Skanderborg til at planlægge en fodboldturnering, som skal ligge i sommerferien.

Bertram og Benjamin er interesserede i at være med til at arrangere. Der tages kontakt til Skanderborg Ungeråd.

# 2. 13.10-13.15 Opdateret forslag om ”En samlet borgerserviceplatform til unge” (BILAG)

Forslag til ændring: ”overvældende **og/eller** uoverskuelige” frem for blot ”overvældende og uoverskuelige” i tredje linje af det pågældende stykke.

Den pågældende opdatering er enstemmigt vedtaget.

# 3. 13.15-13.40 Oplæg om status på seksualundervisning i skolerne v/ MBU

# 4. 13.40-14.05 Oplæg om seksualundervisning v/ ungdomsforeningen IMCC vedr. deres ung-til-yngre seksualundervisningstilbud til skolerne med Sexekspressen

# 5. 14.05-14.15 Drøftelse af emnet ”Bedre seksualundervisning”

Forslag om at se slideshowet fra oplægget fra MBU (punkt 3) igennem for at inkorporere de gode råd herfra i forslaget om ”Bedre seksualundervisning”, som skal være klar til april.

Idéer til emner, der skal være en del af forslaget:

- Sociale medier og digital dannelse ift. deling af billeder og lignende materiale.

- Opfordring til skolerne til at benytte sig af Sexekspressen frem for at lade lærerne varetage seksualundervisningen.

- Vigtigt at alle skoler i kommunen får seksualundervisning af samme kvalitet; der har tidligere været for stor forskel på, hvordan eleverne er blevet undervist på tværs af skolerne.

- Aldersinddeling hvad angår emner i seksualundervisningen giver god mening.

Arbejdsgruppe til forslaget: Amanda, Ester, Jacob, Christian, Maja, Christoffer, Alberthe og Alice

# 14.15-14.45 Pause

# 6. 14.45-15.20 Inspirationsoplæg om elevinddragelse v/ Danske Skoleelever

# 7. 15.20-15.35 Drøftelse af emnet ”Elevinddragelse i undervisningen”

Eftersom Danske Skoleelever allerede beskæftiger sig med emnet, er der uenighed i BUB om, hvorvidt de også skal tage emnet op.

BUB kan til gengæld fokusere på Aarhus Kommunes skoler, hvorimod Danske Skoleelever arbejder på landsplan.

Desuden er Danske Skoleelevers oplæg også bare tænkt som inspiration til et eventuelt forslag om elevinddragelse fra BUB.

Afstemning om forslaget: 10 for, 11 imod og 2 blankt.

Forslaget tages ikke videre.

# 8. 15.35-16.00 Forberedelser til Dialogmødet med byrådet d. 6. marts kl. 16

Tre forslag at tale om her: Bedre uddannelsesvejledning, Samlet borgerserviceplatform for unge og Bedre seksualundervisning.

## a. Hvordan er man en god repræsentant for BUB?

* Man lytter til de andre og virker interesseret i det, de har at sige.
* Man holder en ordentlig tone.
* Man deltager aktivt og byder ind.
* Man taler ikke negativt om det forslag, som BUB har vedtaget at arbejde med, selvom man måske var imod det, da der blev stemt om det.
* Man forbereder sig og sætter sig ind i forslagene igen på forhånd. En god idé er at tage noter til det, man gerne vil sige til dialogmødet.
* Man skal kunne være enige om at være uenige frem for at køre en eventuel konflikt eller uenighed videre.
* Hvis man tager noter på forhånd, er det bedst at have dem på papir frem for på telefonen.

## b. Hvad er det vigtigste at tage med?

* Man skal huske at nyde det; det er ikke tit, man får lov til at tale med voksne politikere på den måde.
* Man skal vide, at det voksne byråd gerne vil BUB og tager BUB alvorligt.
* Man skal huske, at man kommer med et ”ungt perspektiv”, som det voksne byråd ikke har, og at de er interesserede i at høre det.

## c. Hvordan kan man bedst forberede sig?

* Læse forslagene igennem igen inden mødet.
* Eventuelt kan man tage noter hjemmefra på papir.
* Når man sidder der, skal man også huske, at man sidder der på vegne af BUB og ikke bare sig selv. Derfor er det BUB’s holdninger til et forslag, man sidder og taler ud fra - ikke sine egne.
* Forslagene kommer til at ligge på bordene til dialogmødet, så man kan slå op i dem, hvis man vil pege på en bestemt del eller pointe.

# 9. 16.00 Oprydning og afslutning

Jacob udtrykte ønske om et klarere formål med PR-gruppen næste år samt mere engagement her.

Børne- og ungebyrådet 2018/19

Dagsorden 4. møde torsdag d. 31. januar 2018

Kl. 13.00 -16.00 i byrådssalen.

12:30 



!!"#$

% %&''%&%()

 !\*$

 #\*+

 ,

-%&%(%&.(+/0"0

&%&.(%.'(+/010

.%.'(%.-')/

%.-'%..'2

(%..'%(''+/34\*,

5%(''%(%(66/\* 6

5%(%(%5''$

7%5'' +